Forslag til RÅDETS FORORDNING om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif /* COM/2013/0737 final - 2013/0353 (NLE) */





BEGRUNDELSE 1. BAGGRUND FOR FORSLAGET Formålet med dette udkast til Rådets forordning er at opnå en forenkling af nomenklaturen samt en forenkling af tolden autonomt for visse sanitære artikler [hygiejnebind og -tamponer, bleer og bleindlæg til spædbørn og lignende varer af ethvert materiale]. Før indførelsen af 2012-udgaven af det harmoniserede system (HS)[1] blev sådanne sanitære artikler klassificeret afhængigt af deres art eller materialets beskaffenhed i forskellige kapitler i HS-nomenklaturen, hovedsagelig i kapitel 39, 48, 56, 61, 62 og 63. Der var forbundet flere forskellige toldsatser med disse artikler. Det resulterede i et kompleks toldklassificeringssystem. I 2012-udgaven af HS-nomenklaturen blev der oprettet en enkelt specifik HS-position (9619 00) for sådanne sanitære artikler. Men situationen før 2012 blev overført til 2012-udgaven af den kombinerede nomenklatur (KN) uden yderligere ændringer. Derfor er det samme komplekse toldklassificeringssystem bevaret under den nye KN-kode 9619 00. Da denne kompleksitet kan medføre unødvendige vanskeligheder og problemer med anvendelsen af KN, vil det være hensigtsmæssigt at forenkle både nomenklatur og takststruktur på et autonomt grundlag (uden krav om nogen ændring af EU’s WTO-liste) med virkning fra den 1. januar 2014. Forslaget sigter mod at have fire produktkategorier (i stedet for otte) og at forbinde hver af disse kategorier med en enkelt autonom toldsats (fire forskellige satser i stedet for otte). Vedlagte forslag er blevet drøftet med europæiske organisationer. Forslaget anses for at være en afbalanceret tilgang, der tager hensyn til den retlige kontekst og det europæiske erhvervslivs interesser. Ingen relevante statistiske data går tabt. Forslaget er også blevet drøftet med medlemsstaterne. Forslaget er i overensstemmelse med EU's udenrigshandels- og erhvervspolitik. På baggrund af ovenstående foreslås det at ændre Rådets forordning (EØF) nr. 2658/87 i overensstemmelse hermed. 2. RESULTAT AF HØRINGER AF INTERESSEREDE PARTER OG KONSEKVENSANALYSER Kommissionens Gruppe vedrørende Told og Statistiknomenklaturen under Toldkodeksudvalget er blevet hørt ved flere lejligheder (i oktober og december 2012 og i marts og juli 2013). Kommissionens Gruppe vedrørende Tarifspørgsmål af Økonomisk Art blev hørt den 10. juli 2013. Erhvervslivet blev hørt under hele forløbet (og især på møder i juni og juli 2011). 3. JURIDISKE ASPEKTER AF FORSLAGET Retsgrundlaget for dette forslag er artikel 31 i traktaten om Den Europæiske Unions funktionsmåde. Nærhedsprincippet finder ikke anvendelse, eftersom forslaget hører under EU's enekompetence. Forslaget er i overensstemmelse med proportionalitetsprincippet, eftersom det i overensstemmelse med traktaten fremmer samhandelen mellem medlemsstaterne og tredjelande og afvejer de økonomiske aktørers kommercielle interesser mod hinanden (producenter i EU og importører) uden ændring af EU-WTO-listen. I henhold til artikel 31 i traktaten om Den Europæiske Unions funktionsmåde fastsættes de autonome toldsatser af Rådet, der med kvalificeret flertal træffer afgørelse på grundlag af et forslag fra Kommissionen. 4. VIRKNINGER FOR BUDGETTET Tabet af traditionelle egne indtægter er omkring 320 000 EUR på årsbasis (baseret på importstatistikker fra 2012 og uden hensyntagen til præferenceordninger). 2013/0353 (NLE) Forslag til RÅDETS FORORDNING om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 31, under henvisning til forslag fra Europa-Kommissionen, og ud fra følgende betragtninger: (1) Indtil 2012 blev hygiejnebind og -tamponer, bleer og bleindlæg til spædbørn og lignende artikler af ethvert materiale klassificeret i forskellige kapitler af det harmoniserede systems nomenklatur alt efter artiklens art og materialets beskaffenhed. Der var forbundet flere forskellige toldsatser med disse artikler. Dette resulterede i et kompleks toldklassificeringssystem. (2) I 2012 blev der oprettet en enkelt specifik HS-position (9619 00) for sådanne sanitære artikler. Det samme komplekse toldsatssystem blev imidlertid bevaret under den nye position, som efter materialets beskaffenhed blev opdelt i 12 underpositioner, der hver svarer til en bunden toldsats. (3) Denne komplekse ordning har vist sig at medføre unødige vanskeligheder og problemer i forbindelse med anvendelsen af den kombinerede nomenklatur. Med henblik på forenkling af lovgivningen og for at undgå unødvendige vanskeligheder med at anvende den kombinerede nomenklatur, er det derfor hensigtsmæssigt at forenkle både nomenklaturen og takststrukturen for disse sanitære artikler med henblik på at anvende fire kategorier af produkter (i stedet for otte) og forbinde hver af disse med en enkelt autonom toldsats. Rådets forordning (EØF) nr. 2658/87[2] bør derfor ændres i overensstemmelse hermed — VEDTAGET DENNE FORORDNING: Artikel 1 Bilag I til forordning (EØF) nr. 2658/87 ændres i overensstemmelse med bilaget til denne forordning. Artikel 2 Denne forordning træder i kraft den 1. januar 2014. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand BILAG I bilag I til forordning (EØF) nr. 2658/87 affattes oplysningerne vedrørende KN-kode 9619 00 til 9619 00 90 i anden del, afsnit XX, kapitel 96 således: "9619 00 || || Hygiejnebind og tamponer, bleer og bleindlæg til spædbørn og lignende varer, af ethvert materiale: 9619 00 30 || – || Af vat af tekstilmaterialer (1) — || – || Af andre tekstilmaterialer: 9619 00 40 || – – || Hygiejnebind, tamponer og lignende varer (2) — 9619 00 50 || – – || Bleer og bleindlæg til spædbørn samt lignende varer (3) — || – || Af andre materialer: || – – || Hygiejnebind, tamponer og lignende varer: 9619 00 71 || – – – || Hygiejnebind (4) — 9619 00 75 || – – – || Tamponer (4) — 9619 00 79 || – – – || Andet (4) — || – – || Bleer og bleindlæg til spædbørn samt lignende varer: 9619 00 81 || – – – || Bleer og bleindlæg til spædbørn (4) — 9619 00 89 || – – – || Andre varer (fx inkontinensartikler) (4) — (1) Autonom toldsats: 3,8 %. Bunden toldsats: - Af kemofibre: 5 %, - Af andre materialer end kemofibre: 3,8 %. (2) Autonom toldsats: 6,3 %. Bunden toldsats: - Strikket eller hæklet: 12 %, - Andet: 10,5 %. (3) Autonom toldsats: 10,5 %. Bunden toldsats: - Strikket eller hæklet: 12 %, - Andet: 10,5 %. (4) Autonom toldsats: Fri. Bunden toldsats: - Af papirmasse, papir, cellulosevat eller cellulosefiberdug: Fri, - Af andre materialer: 6,5 %." FINANSIERINGSOVERSIGT TIL FORSLAGET 1. FORSLAGETS RAMME 1,1. Forslagets betegnelse Rådets forordning om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif. 1.2. Forslagets art At fastsætte autonome toldsatser for visse sanitære artikler [hygiejnebind og - tamponer, bleer og bleindlæg til spædbørn og lignende artikler af ethvert materiale] med relevante ændringer af takststrukturen. 1.3. Mål At lette klassificeringen af visse sanitære artikler og at forenkle toldsatsen på et autonomt grundlag. 1.4. Forslagets begrundelse Med indførelsen af 2012-udgaven af det harmoniserede system blev visse sanitære artikler samlet under samme position i stedet for at blive klassificeret i forskellige kapitler i den kombinerede nomenklatur. Toldsatserne i forbindelse med disse sanitære artikler er forskellige, alt efter materialets beskaffenhed. Dette forslag har til formål at gøre det lettere for importører og eksportører at finde den rette klassificering af de pågældende artikler samt at forenkle toldkontrollen. Der bør hverken ske et betydeligt budgettab eller tab af relevante statistiske data. 1.5. Varighed og finansielle virkninger Varighed: forslag af ubegrænset varighed. Tab af traditionelle egne indtægter: ca. 320 000 EUR på årsbasis (baseret på importstatistikker for 2012). Der tages ikke hensyn til præferenceaftaler.). 1.6. Påtænkt forvaltningsmetode Anvendelse af overvågnings-, kontrol- og forvaltningsbestemmelserne i EU’s toldkodeks. 2. FORSLAGETS ANSLÅEDE FINANSIELLE VIRKNINGER ANSLÅEDE VIRKNINGER FOR INDTÆGTERNE – ¨ Forslaget/initiativet har ingen finansiel virkning for indtægterne – x Forslaget har følgende finansielle virkninger: x for egne indtægter ¨ for diverse indtægter Indtægtspost på budgettet: || Bevillinger til rådighed i indeværende regnskabsår || Forslagets virkninger[3] || || År 2012 0,326 (i mio. EUR (tre decimaler)) || Artikel 120 || / || Forslaget er af ubegrænset varighed. Det oplyses, hvilken metode der er benyttet til at beregne virkningerne for indtægterne. Beregningen af tabet af traditionelle egne indtægter er baseret på værdien af importen til Unionen i 2012. Tallene er baseret på oplysninger fra Eurostat. I beregningen er der ikke taget hensyn til eventuelle toldpræferencer. Det er derfor et maksimalt muligt tab. De nuværende KN-koder opdeles i fire kategorier. For hver kategori vælges den laveste autonome toldsats. Tabet af toldressourcer er begrænset til differencen mellem det beløb, der er opkrævet i forbindelse med den gældende told, og det beløb, der er opkrævet i forbindelse med den foreslåede told. Det detaljerede anslåede samlede tab beregnes derfor som følger: Ny KN-kode 9619 00 30 (sammenlægning af tidligere KN-kode 9619 00 31 og 9619 00 39): ved anvendelse af en autonom toldsats på 3,8 % (tidligere KN-kode 9619 00 39) for de varer, der tidligere var omfattet af en sats på 5 % (tidligere KN-kode 9619 00 39), er tabet 5 490 EUR (handelsværdier: 457 140 EUR × 5 % = 22 860 EUR, 457 140 × 3,8 % = 17 370 EUR, difference = 5 490 EUR). Ny KN-kode 9619 00 40 (sammenlægning af tidligere KN-kode 9619 00 41 og 9619 00 49): ved anvendelse af en autonom toldsats på 6,3 % (tidligere KN-kode 9619 00 49) for de varer, der tidligere var omfattet af en sats på 12 % (tidligere KN-kode 9619 00 41), er tabet 3 880 EUR (handelsværdier: 68 030 EUR × 12 % = 8 160 EUR, 68 030 EUR × 6,3 % = 4 290 EUR, difference = 3 880 EUR). Ny KN-kode 9619 00 50 (sammenlægning af tidligere KN-kode 9619 00 51 og 9619 00 59): ved anvendelse af en autonom toldsats på 10,5 % (tidligere KN-kode 9619 00 59) for de varer, der tidligere var omfattet af en sats på 12 % (tidligere KN-kode 9619 00 51) er tabet 31 020 EUR (handelsværdier: 2 068 060 EUR × 12 % = 248 170 EUR, 2 068 060 EUR × 10,5 % = 217 150 EUR, difference = 31 020 EUR). Nye KN-koder 9619 00 71 til 9619 00 89 (sammenlægning af tidligere KN-kode 9619 00 11 til 9619 00 29 med 9619 00 90): ved anvendelse af en autonom toldsats på 0 % (tidligere KN-kode 9619 00 11 til 9619 00 29) for de varer, der tidligere var omfattet af en sats på 6,5 % (tidligere KN-kode 9619 00 90) er tabet 394 690 EUR (handelsværdier: 6 072 100 EUR × 6,5 % = 394 690 EUR, 6 072 100 EUR × 0 % = 0 EUR, difference = 394 690 EUR). Det anslåede samlede tab af traditionelle egne indtægter på årsbasis er derfor beregnet som følger (med angivelse af omkostninger i forbindelse med opkrævningen (25 %), der nu trækkes fra): 5 490 EUR + 3 880 EUR + 31 020 EUR + 394 690 EUR = 435 080 EUR × 75 % = 326 310 EUR Tabet af traditionelle egne indtægter opvejes sandsynligvis af medlemsstaternes bidrag på basis af BNI. [1] Det harmoniserede varebeskrivelses- og varenomenklatursystem (det harmoniserede system) er en international "varenomenklatur", der er udviklet og reguleret af Verdenstoldorganisationen (WCO). EU’s kombinerede nomenklatur (KN) er fastsat på grundlag af det harmoniserede system. Til hver af underpositionerne i den kombinerede nomenklatur svarer der en kode på otte cifre. De første seks cifre i denne kode svarer til de relevante positioner og underpositioner i det harmoniserede system. [2] Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1). [3] Med hensyn til EU's traditionelle egne indtægter (told og sukkerafgifter) opgives beløbene netto, dvs. bruttobeløb fratrukket opkrævningsomkostningerne på 25 %.